CELEX: 32018R0076
Language: et
Date: 2017-10-23 00:00:00
Title: Nõukogu määrus (EL) 2018/76, 23. oktoober 2017, kalapüügivõimaluste jaotamise kohta protokolli (millega määratakse kindlaks Euroopa Liidu ja Mauritiuse Vabariigi vahelise kalandusalase partnerluslepinguga ettenähtud kalapüügivõimalused ja rahaline toetus) alusel

19.1.2018   
            
            
               ET
            
            
               Euroopa Liidu Teataja
            
            
               L 14/1
            
         NÕUKOGU MÄÄRUS (EL) 2018/76,
   23. oktoober 2017,
   kalapüügivõimaluste jaotamise kohta protokolli (millega määratakse kindlaks Euroopa Liidu ja Mauritiuse Vabariigi vahelise kalandusalase partnerluslepinguga ettenähtud kalapüügivõimalused ja rahaline toetus) alusel
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 43 lõiget 3,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Nõukogu võttis 28. jaanuaril 2014 vastu otsuse 2014/146/EL (1) Euroopa Liidu ja Mauritiuse Vabariigi vahelise kalandusalase partnerluslepingu (edaspidi „leping“) sõlmimise kohta.
            
         
               (2)
            
            
               Lepingu esimeses protokollis (2) sätestati kolmeks aastaks liidu laevade kalapüügivõimalused Mauritiuse Vabariigi (edaspidi „Mauritius“) suveräänsete õiguste või jurisdiktsiooni all olevas kalapüügipiirkonnas ja liidu rahaline toetus. Kõnealuse protokolli kohaldamise periood lõppes 27. jaanuaril 2017.
            
         
               (3)
            
            
               Kooskõlas nõukogu otsusega (EL) 2017/1960 (3) allkirjastati 8. detsembril 2017 uus protokoll, millega määratakse kindlaks Euroopa Liidu ja Mauritiuse Vabariigi vahelises kalandusalases partnerluslepingus sätestatud kalapüügivõimalused ja rahaline toetus (edaspidi „protokoll“).
            
         
               (4)
            
            
               Tuleks määrata kindlaks kalapüügivõimaluste jaotamine liikmesriikide vahel kogu protokolli kohaldamise perioodiks.
            
         
               (5)
            
            
               Nõukogu määruse (EÜ) nr 1006/2008 (4) artikli 10 lõikes 1 on sätestatud, et kui selgub, et kalapüügilubasid või liidule protokolli alusel jaotatud kalapüügivõimalusi ei ole täielikult kasutatud, teavitab komisjon sellest asjaomaseid liikmesriike ja palub neil kinnitada, et nad ei kasuta nimetatud kalapüügivõimalusi. Kui vastust ei esitata sätestatud tähtajaks, käsitatakse seda kinnitusena, et asjaomase liikmesriigi laevad ei kasuta antud perioodil oma kalapüügivõimalusi täielikult. Tuleks sätestada nimetatud tähtaeg.
            
         
               (6)
            
            
               Protokolli kohaldatakse selle allakirjutamise kuupäevast alates ajutiselt, et liidu laevad saaksid püügitegevust kiiresti alustada. Seega tuleks käesolevat määrust samuti kohaldada alates nimetatud kuupäevast,
            
         ON VASTU VÕTNUD KÄESOLEVA MÄÄRUSE:
   Artikkel 1
   1.   Protokolli alusel sätestatud kalapüügivõimalused jaotatakse liikmesriikide vahel järgmiselt:
   
               a)
            
            
               tuunipüügiseinerid:
               
                           Hispaania:
                        
                        
                           22 laeva
                        
                     
                           Prantsusmaa:
                        
                        
                           16 laeva
                        
                     
                           Itaalia:
                        
                        
                           2 laeva
                        
                     
         
               b)
            
            
               triivõngelaevad:
               
                           Hispaania:
                        
                        
                           12 laeva
                        
                     
                           Prantsusmaa:
                        
                        
                           29 laeva
                        
                     
                           Portugal:
                        
                        
                           4 laeva
                        
                     
         2.   Kohaldatakse määrust (EÜ) nr 1006/2008, ilma et see piiraks lepingu ja protokolli kohaldamist.
   3.   Kui lõikes 1 osutatud liikmesriikide püügiloataotlustega ei ammendata protokolli alusel sätestatud kalapüügivõimalusi, kaalub komisjon teiste liikmesriikide püügiloataotlusi kooskõlas määruse (EÜ) nr 1006/2008 artikliga 10.
   4.   Määruse (EÜ) nr 1006/2008 artikli 10 lõikes 1 osutatud tähtaeg on 10 tööpäeva alates kuupäevast, mil komisjon esitab oma taotluse.
   Artikkel 2
   Käesolev määrus jõustub kolmandal päeval pärast avaldamist Euroopa Liidu Teatajas.
   Seda kohaldatakse 8. detsembrist 2017.
   
      Käesolev määrus on tervikuna siduv ja vahetult kohaldatav kõikides liikmesriikides.
      Luxembourg, 23. oktoober 2017
      
         
            Nõukogu nimel
         
         
            eesistuja
         
         K. IVA
      
   
   
      (1)  Nõukogu 28. jaanuari 2014. aasta otsus 2014/146/EL Euroopa Liidu ja Mauritiuse Vabariigi vahelise kalandusalase partnerluslepingu sõlmimise kohta (ELT L 79, 18.3.2014, lk 2).
   
      (2)  Protokoll, millega määratakse kindlaks Euroopa Liidu ja Mauritiuse Vabariigi vahelise kalandusalase partnerluslepinguga ette nähtud kalapüügivõimalused ja rahaline toetus (ELT L 79, 18.3.2014, lk 9).
   
      (3)  Nõukogu 23. oktoobri 2017. aasta otsus (EL) 2017/1960 protokolli (millega määratakse kindlaks Euroopa Liidu ja Mauritiuse Vabariigi vahelise kalandusalase partnerluslepinguga ettenähtud kalapüügivõimalused ja rahaline toetus) liidu nimel allkirjastamise ja selle ajutise kohaldamise kohta (ELT L 279, 28.10.2017, lk 1).
   
      (4)  Nõukogu 29. septembri 2008. aasta määrus (EÜ) nr 1006/2008, mis käsitleb ühenduse kalalaevadele loa andmist püügitegevuseks ühenduse vetest väljaspool ning kolmandate riikide laevade juurdepääsu ühenduse vetele ja millega muudetakse määruseid (EMÜ) nr 2847/93 ja (EÜ) nr 1627/94 ning tunnistatakse kehtetuks määrus (EÜ) nr 3317/94 (ELT L 286, 29.10.2008, lk 33).